Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 881/2004, ktorým sa ustanovuje Európska železničná agentúra /* KOM/2008/0136 v konečnom znení - COD 2006/0274 */





[pic] | KOMISIA EURÓPSKYCH SPOLOČENSTIEV | V Bruseli 7.3.2008 KOM(2008) 136 v konečnom znení 2006/0274 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 881/2004, ktorým sa ustanovuje Európska železničná agentúra 2006/0274 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady, ktorým sa mení a dopĺňa nariadenie (ES) č. 881/2004, ktorým sa ustanovuje Európska železničná agentúra CHRONOLÓGIA Dátum predloženia návrhu Európskemu parlamentu a Rade (dokument KOM(2006) 785 v konečnom znení – 2006/0274 COD): | 13. 12. 2006 | Dátum stanoviska Európskeho hospodárskeho a sociálneho výboru: | 11. 7. 2007 | Dátum stanoviska Európskeho parlamentu v prvom čítaní: | 29. 11. 2007 | Dátum prijatia spoločnej pozície jednomyseľne: | 3. 3. 2008 | CIEĽ NÁVRHU KOMISIE Európska komisia prijala 13. decembra 2006 rad opatrení na podporu revitalizácie odvetvia železníc prostredníctvom odstránenia prekážok brániacich pohybu vlakov v európskej železničnej sieti. Komisia začala túto iniciatívu z dvoch hlavných dôvodov: - uľahčiť voľný pohyb vlakov v rámci EÚ prostredníctvom transparentnejšieho a efektívnejšieho postupu uvádzania rušňov do prevádzky, - zjednodušiť regulačné prostredie konsolidáciou a zlúčením smerníc o železničnej interoperabilite. Jedno z týchto opatrení spočíva v zmene a doplnení nariadenia, ktorým sa ustanovuje európska železničná agentúra, s cieľom zahrnúť doň nové úlohy na uľahčenie voľného pohybu vlakov. Najmä: - vypracovať referenčný dokument, ktorý umožní porovnať všetky vnútroštátne predpisy uplatňované členskými štátmi v oblasti uvádzania železničných koľajových vozidiel do prevádzky, - zorganizovať práce v sieti vnútroštátnych bezpečnostných orgánov s cieľom postupne znižovať počet vnútroštátnych predpisov, ktorých plnenie vyžaduje každý členský štát, a určiť tie predpisy, ktoré je možné považovať za rovnocenné, - vydať technické stanoviská na žiadosť vnútroštátnych bezpečnostných orgánov alebo Komisie. Pri príležitosti tejto zmeny a doplnenia nariadenia sa však na druhej strane ukázalo ako vhodné spresniť viaceré úlohy na základe skúseností nadobudnutých po vytvorení agentúry, najmä v rámci zriadenia systému ERTMS ( European Rail Traffic Management System ) a registrov železničných koľajových vozidiel. PRIPOMIENKY K SPOLOČNEJ POZÍCII Uvedené tri inštitúcie sa pokúsili uľahčiť rýchle dosiahnutie dohody v tejto záležitosti v prvom čítaní. Nebolo to však možné z dôvodu požiadaviek Európskeho parlamentu, ktoré sa v zásade vzťahovali na úlohu, ktorú má agentúra zohrávať vo vzťahu k vnútroštátnym bezpečnostným orgánom. Jednomyseľne prijatá spoločná pozícia Rady nie je v rozpore so základnými cieľmi ani s celkovým prístupom návrhu Komisie. Spoločná pozícia Rady okrem toho už zahrnuje časť pozmeňujúcich a doplňujúcich návrhov, ktoré prijal Európsky parlament v prvom čítaní a zabezpečuje sa ňou potrebná súdržnosť s rekodifikáciou smerníc o železničnej interoperabilite (návrh KOM(2006) 783 v končenom znení – 2006/273 (COD)), ktorá bola schválená v prvom čítaní. PODROBNÉ PRIPOMIENKY KOMISIE Pozmeňujúce a doplňujúce návrhy Európskeho parlamentu, ktoré Komisia prijala a ktoré boli v celom rozsahu alebo čiastočne zapracované do spoločnej pozície Celý pozmeňujúci a doplňujúci návrh 2 okrem predposledného odseku, pretože je na agentúre a na pracovnej skupine, ktorá sa má vytvoriť, aby zorganizovali svoje práce v závislosti od dôležitosti jednotlivých parametrov. Pozmeňujúci a doplňujúci návrh 3, no bolo by vhodnejšie nestanovovať konkrétny dátum, ale spojiť tento termín s nadobudnutím účinnosti nariadenia. Pozmeňujúci a doplňujúci návrh 7 v súlade so schválením návrhu na rekodifikáciu smerníc o železničnej interoperabilite v prvom čítaní. Pokiaľ ide o pozmeňujúci a doplňujúci návrh 9, zásada predĺženia zmlúv dočasných zamestnancov, ktorých prijala železničná agentúra, umožňuje zabezpečiť plynulosť prevádzky, no táto zásada by sa mala ustanoviť len na prvých desať rokov činnosti železničnej agentúry, pretože do roku 2010 sa väčšina súčasných zmlúv skončí. Po roku 2010 už budú mať zmluvy rôzne dátumy skončenia platnosti, čo umožní lepšiu plynulosť prevádzky. Pozmeňujúce a doplňujúce návrhy Európskeho parlamentu, ktoré Komisia zamietla a ktoré neboli v celom rozsahu ani čiastočne zapracované do spoločnej pozície Pozmeňujúci a doplňujúci návrh 1 obmedzuje možnosť výkonného riaditeľa vytvoriť akúkoľvek pracovnú skupinu, ktorú by považoval za nevyhnutnú na splnenie svojej úlohy. Ide o súčasť jeho všeobecných právomocí opísaných v článku 30 nariadenia o ustanovení agentúry. Pokiaľ ide o pozmeňujúci a doplňujúci návrh 4 , je treba poznamenať, že v rámci rokovaní, ktorých výsledkom bolo schválenie návrhu na rekodifikáciu smerníc o železničnej interoperabilite v prvom čítaní, sa uvedené tri inštitúcie dohodli na zmene a doplnení, ktorými sa ustanoví, že Komisia vypracuje správu o možných spôsoboch spolupráce medzi vnútroštátnymi bezpečnostnými orgánmi a agentúrou. Pred vydaním sa na cestu, ktorá sa navrhuje v pozmeňujúcom a doplňujúcom návrhu 4, by sa však táto otázka mala podrobnejšie preštudovať. Pozmeňujúci a doplňujúci návrh 5: je predčasné požadovať od železničnej agentúry, aby poskytla technické stanovisko k negatívnemu rozhodnutiu, ktoré prijal bezpečnostný orgán, pokiaľ ide o udelenie osvedčenia o bezpečnosti alebo bezpečnostného povolenia (opravné prostriedky, ktoré sa ustanovujú v súčasnom znení smernice, sa nezdajú byť nedostatočné alebo problematické). Na druhej strane nový článok 21a, ktorý sa ustanovuje v texte spoločnej pozície, umožňuje objasniť jednotlivé úlohy agentúry, pokiaľ ide o úlohu agentúry v rámci projektov ERTMS. Aj pozmeňujúci a doplňujúci návrh 8 sa týka tohto posledného bodu. Pozmeňujúci a doplňujúci návrh 6, pretože článok 16a musí byť v súlade s ustanoveniami, ktoré sa prijmú v zmene a doplnení smernice 2004/49/ES o bezpečnosti železníc Spoločenstva ((návrh KOM(2006)784 v konečnom znení – 2006/272 (COD)). Je potrebné, aby tento článok bol v súlade s novým prístupom v oblasti technickej harmonizácie a hodnotenia súladu, ako aj s najnovšou prácou agentúry v oblasti SMS (Safety Management System). Okrem toho hodnotenie vplyvu, ktoré má vykonať agentúra, nemožno anticipovať a ani v právnych predpisoch nie je možné stanoviť obchodný model, ktorý sa môže ešte vyvíjať. ZÁVER KOMISIA SA DOMNIEVA, žE SPOLOčNÁ POZÍCIA JEDNOMYSEľNE PRIJATÁ 3. marca 2008 prispieva k základným cieľom a celkovému prístupu jej návrhu, a preto jej môže vysloviť svoju podporu.